Komission asetus (EY) N:o 1288/2000, annettu 19 päivänä kesäkuuta 2000, viljan interventiovarastojen erityistarkastuksista markkinointivuosina 2000/2001 ja 2001/2002



Virallinen lehti nro L 145 , 20/06/2000 s. 0020 - 0020



Komission asetus (EY) N:o 1288/2000, annettu 19 päivänä kesäkuuta 2000, viljan interventiovarastojen erityistarkastuksista markkinointivuosina 2000/2001 ja 2001/2002 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1253/1999(2), ja erityisesti sen 5 artiklan, sekä katsoo seuraavaa: (1) Asetuksen (ETY) N:o 1766/92 muuttamisesta 17 päivänä toukokuuta 1999 annetussa neuvoston asetuksessa (EY) N:o 1253/1999 säädetään viljan hinnan alentamisesta 15 prosentilla kahdessa samanlaisessa vaiheessa markkinointivuodesta 2000/2001 alkaen. (2) Tällainen mahdollinen hinnanalennus saattaa johtaa siihen, että toimijat saattavat interventioon markkinointivuoden 1999/2000 lopulla varastojen arvonalenemisen välttämiseksi viljaa, joka on osa heidän käyttövarastoaan. (3) Tällaisessa tilanteessa ei voida sulkea pois sitä mahdollisuutta, että interventiovarastoja käytetään väärin ja että ne korvataan myöhemmin uuden sadon viljalla. (4) Jotta interventiovarastojen väärinkäytökset voidaan välttää, on säädettävä julkiseen interventiovarastoon sijoitettujen maataloustuotteiden määrien arviointia ja valvontaa koskevista säännöistä 8 päivänä marraskuuta 1996 annetussa komission asetuksessa (EY) N:o 2148/96(3), sellaisena kuin se on muutettuna asetuksella (EY) N:o 808/1999(4), säädettyjen tarkastusten lisäksi interventiovarastojen erityistarkastuksesta, jotta varmistetaan varastojen fyysinen olemassaolo ratkaisevana ajankohtana. (5) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Interventioelimet suorittavat 15 päivän toukokuuta ja 15 päivän kesäkuuta välisenä aikana vuosina 2000 ja 2001 Espanjassa, Kreikassa, Italiassa ja Portugalissa sekä 15 päivän kesäkuuta ja 15 päivän heinäkuuta välisenä aikana vuosina 2000 ja 2001 muissa jäsenvaltioissa erityisen varastonmäärityksen, jolla varmistetaan viljamäärät hyväksyttyä varastointipaikkaa kohti asetuksen (EY) N:o 2148/96 liitteessä III olevan III kohdan A.2 kohdassa vahvistetun fyysistä tarkastusta koskevan menettelyn mukaisesti, sanotun kuitenkaan rajoittamatta asetuksessa (EY) N:o 2148/96 säädettyjä tarkastuksia. 2. Ilman ennakkoilmoitusta tehtävässä tarkastuksessa on tarkastettava vähintään 50 prosenttia varastointipaikoista, jotka on valittu satunnaisesti ja sen perusteella, kuinka korkea on riski siitä, että ne ovat sääntöjenvastaisia. Tilavuuden arviointi on tehtävä ainoastaan, jos havaitaan poikkeamia. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä kesäkuuta 2000. Komission puolesta Franz Fischler Komission jäsen (1) EYVL L 181, 1.7.1992, s. 12. (2) EYVL L 160, 26.7.1999, s. 18. (3) EYVL L 288, 9.11.1996, s. 6. (4) EYVL L 102, 17.4.1999, s. 70.